Zaituni Njovu

Zaituni Njovu ni mwanzilishi wa shirika lisilo la kiserikali liitwalo Zaina Foundation lililoanzishwa mwaka 2017. Makao makuu ya shirika hilo yapo Dar es Salaam. Lengo kuu la kuanzishwa shirika hili ni kuwawezesha wanawake katika teknolojia haswa kupitia warsha na mafunzo mbalimbali ya elimu ya kidijitali na kutafsiri programu mbalimbali za teknolojia kwa lugha ya Kiswahili. Zaituni Njovu ni mhamasishaji wa matumizi ya intaneti nchini Tanzania.https://zainafoundationtz.org/mafunzo-ya-usalama-wa-mitandaoni-kwa-wanahabari/https://www.ippmedia.com/en/news/ngos-urged-train-disabled-digital-security

Maisha ya Awali
Zaituni alizaliwa mkoani Tanga lakini asili yake ni Mkoa wa Ruvuma. Alipata elimu ya msingi mkoa wa Tanga na baadae alifaulu hadi kufika Chuo Kikuu cha Arusha ambapo alisoma ualimu wa kufundisha kompyuta. Zaituni ni mpenzi wa kusoma teknolojia, kusafiri na kukutana na marafiki wapya, mara nyingi akitumia teknolojia kuwakutanisha watu na kujenga urafiki.

Tuzo
Mwaka 2018 Zaituni alishinda tuzo ya Mtetezi Bora wa Haki za Binadamu barani Afrika tuzo ambayo ilitolewa na shirika la kimataifa la Kutetea haki za binadamu katika wakati wa kidijitali liitwalo Access Now.https://www.accessnow.org/zaituni-njovu-human-rights-hero

Njovu alipatiwa tuzo hiyo ya heshima Tunisi Juni 2019 wakati wa Rightcon Tunis 2019 , kutokana na kazi yake ya kuwasaidia wanawake kuweza kutumia teknolojia kwa lugha ya Kiswahili ambapo Zaina Foundation imekuwa ikitafsiri programu mbalimbali ambazo zimekuwa zikitumiwa na wanawake wa  Tanzania na Afrika Mashariki. 

Marejeo

Jamii:Wanawake wa Tanzania
Jamii:Watu walio hai